open-index/open-wikipedia-markdown huggingface dataset:
Hertug av Bedford

**Hertug av Bedford** og **jarl av Bedford** er titler i Englands høyadel. Den har blitt opprettet flere ganger, og har navn etter byen Bedford i Bedfordshire. 

Jarletittelen ble først opprettet for Hugh de Beaumont i 1138. Dernest ble den opprettet for Enguerrand VII de Coucy, kong Edvard IIIs svigersønn, i det 14. århundre. Senere ble hertugtittelen opprettet for Henrik IVs tredje sønn, John, som senere var regent i Frankrike. I 1470 ble hertugtittelen opprettet på nytt for George Nevill, en nevø av Richard Neville, kjent som «kongemakeren Warwick». I 1485 ble den opprettet nok en gang for Jasper Tudor, onkelen til Henrik VII.

John Russell, som var en av Henrik VIIIs og Edvard VIs nærmeste rådgivere, fikk tittelen i 1551. Etter den ærerike revolusjonen fikk hans etterkommer William Russell hertugtittelen som kompensasjon for at hans sønn William d.y. hadde blitt urettmessig henrettet for høyforræderi. 

De subsidiære titlene til hertugen av Bedford, som alle er i Englands adel, er:
**Marki av Tavistock* (opprettet 1694)
**Jarl av Bedford* (opprettet 1551)
**Baron Russell av Cheneys* (opprettet 1539)
**Baron Russell av Thornhaugh* (opprettet 1603)
**Baron Howland av Streatham* (opprettet 1695)

Hertugens eldste sønn og arving har ærestittelen *Marki av Tavistock*, mens arvingens eldste sønn har ærestittelen *Baron Howland av Streatham*.

Hver eneste hertug fra den 5. hertug og framover er etterkommere av kong Karl II av England og skuespilleren Nell Gwyn som var kongens elskerinne. Familiens sete er Woburn Abbey i Bedfordshire. Det private mausoleum og kapell for Russell-familien og hertugene av Bedford er at St. Michael’s Church i Chenies i Buckinghamshire. Familien eier Bedford Estate i sentrale London.

Filosofen og nobelprisvinneren Bertrand Russell var sønn av John Russell, 1. jarl Russell, som i sin tur var andre sønn av John Russell, 6. hertug av Bedford.

Et av de mest kjente og mest eksentriske medlemmene av slekten er antagelig Mary du Caurroy Tribe, kjent som «Den flyvende hertuginnen», som var gift med den ellevte hertugen. Hun var blant annet kjent som sykepleier under den første verdenskrig og som en meget dyktig testpilot som satte flere rekorder bak spakene.

## Jarler, første opprettelse (1138)

Tittelen ble opprettet i 1138 og inndratt i 1148.

## Jarler, andre opprettelse

## Hertuger

## Hertuger, andre opprettelse

## Hertuger, tredje opprettelse

## Jarler, tredje opprettelse

## Hertuger, fjerde opprettelse

Arvingen til tittelen er Henry Robin Charles, marki av Tavistock, født 7. juni 2005

## Referanser


## Litteratur
* Round, J.H. (1901): *Studies in Peerage and Family History*, London: A. Constable and Company.

## Eksterne lenker
* 
* Heraldry of the Russell Family
Andrew Russell, 15. hertug av Bedford

**Andrew Ian Henry Russell** (født 30. mars 1962) er en britisk adelsmann. Han er den femtende hertug av Bedford. Han arvet tittelen etter sin far i 2003. 

Han ble utdannet ved Harrow og Harvard og tok en bachelorgrad ved sistnevnte institusjon. Inntil bestefarens død i 2002 hadde han ærestittelen lord Howland av Streatham; han fikk så ærestittelen marki av Tavistock. 

Hertugen er gift med Louise Crammond. Paret har en datter, lady Alexandra og en sønn, lord Tavistock. 

Familien er bosatt på hertugenes sete, Woburn Abbey i Bedfordshire. Hertugen rangerte som nr. 102 på Sunday Times Rich List i 2005, med en anslått formue på 490&nbsp;millioner&nbsp;pund. 

## Referanser
John Robert Russell, 13. hertug av Bedford

**John Ian Robert Russell** (født 24. mai 1917, død 25. oktober 2002) var en britisk adelsmann. Han var den trettende hertug av Bedford.

Han giftet seg 6. april 1939 med Clare Bridgman. De fikk to barn: Henry Robin Ian (f. 1940, d. 2003) og Rudolf (f. 1944. Den 13. februar 1947 giftet han seg for annen gang, med Lydia Yarde-Buller, datter av John Yarde-Buller, 3. baron Churston. Paret fikk ett barn, Francis Hastings (f. 1950). De skilte seg i 1960, og 4. september samme år giftet han seg for tredje gang, med Nicole Schneider.

Han startet sin karriere som husleieinnkrever i Stepney i 1938. Kort tid før utbruddet av andre verdenskrig i 1939 vervet han seg til Coldstream Guards. Han kjempet i 1939 og 1940, men fikk da en invalidiserende skade og ble dimittert. Deretter begynte han å jobbe som journalist for *[[Daily Express]]*. Han gav også ut flere bøker.

I 1953 arvet han hertugtittelen og familiesetet Woburn Abbey etter sin far. Godset var da i meget dårlig forfatning, og for å finansiere en stor restaurering åpnet han det for publikum. 

## Bibliografi
* *A Silver Plated Spoon*, 1959
* *The Duke of Bedford's Book of Snobs*, 1965
* *The Flying Duchess*, 1968
* *How to Run a Stately Home*, 1971

## Referanser


## Eksterne lenker
* 
*
The Distillers

**The Distillers** var et amerikansk pønk-band. Bandet ble dannet i 1999 og oppløst i 2005. De ga tilsammen ut tre album. Bandet har hatt flere ulike medlemmer, men frontfigur Brody Dalle var med siden begynnelsen. 

## Utgivelser
**[[The Distillers (album)|The Distillers]]* (2000)
**[[Sing Sing Death House]]* (2002)
**[[Coral Fang]]* (2003)

## Eksterne lenker
* 
* 
*
Vostok 1

**Vostok 1** var verdens første bemannede romfartøy. Jurij Gagarin ble det første mennesket som kom i kretsløp rundt jorden, og det første mennesket utenfor Jordens atmosfære.

Oppskytningen av Vostok 1, fant sted den 12. april 1961 klokken 09.07 Moskva-tid.
## Mannskap
*Jurij Gagarin 
*(I tilfelle Gagarin ikke kunne være med på romferden, så var German Titov planlagt som stedfortreder for Gagarin.)

## Høydepunkter fra ferden
*Jurij Gagarin ble det første mennesket som kom i kretsløp rundt jorden.
*Gagarin kretset en gang rundt jorden, noe som tok 108 minutter. 
*Selve flygningen ble gjennomført under automatisk kontroll, da man var usikker på menneskets evne til å fungere i vektløs tilstand. 
*Etter å ha kretset rundt jorden ble Gagarin skutt ut fra romkapselen (i et katapultsete) i 7 km høyde og landet i egen fallskjerm. Romkapselen hadde også en fallskjerm.
*Vostok-kapselen er i dag utstilt på RKK Energia Museet i Kaluga.

## Se også
*Vostok-romskipet

## Referanser
Choice Hotels International

**Choice Hotels International** er et holdingselskap som eier og markedsfører en av verdens største hotellkjeder med mer enn 5000 hoteller under merkenavnene Comfort, Clarion, Clarion Collection, Quality, Quality Resort, Radisson Blu og Radisson Red. De ulike merkenavnene tilbyr forskjellige standardnivåer og priser og henvender seg til ulike deler av markedet.

Selskapet ble startet i Maryland, USA, i 1939 da under navnet Quality Courts United som bestod av syv motelleiere som henviste gjester til hverandre.

Franchiserettighetene for Norden tilhører selskapet Nordic Choice Hotels som er eid av aksjeselskaper som igjen er eid og kontrollert 100% av Petter Stordalen.
## Eksterne lenker
*
Amazombies

**Amazombies** er et amerikansk pønk-band fra Seattle-området.

Bandet ble dannet i år 2000. 

## Utgivelser
**Bitches and Stitches* (2003)

## Eksterne lenker
* Offisiell internettside
* 
* Last ned ''«Bitches and Stitches»''
Go-Kart Records

**Go-kart Records** er et New York-basert plateselskap som fokuserer på pønk-musikk. I 2003 la plateselskapet seks album ut på Internett til gratis nedlasting. 

## Eksterne lenker
* Offisiell internettside
* Last ned seks album gratis
Lantau

**Lantau** (tidligere &#29211;&#38957;&#23798; pinyin: *Làntóu D&#462;o*, nå egentlig &#22823;&#23996;&#23665; *Dày&#468; sh&#257;n* på mandarin og *Tai yue shan* på kantonesisk), eller **Lantao**, er Hongkongs største øy. Den ligger langt ute i Perleflodens utløp mot Sør-Kina-havet. Det meste av øya hører administrativt til Islands District, men en liten del i nordøst tilhører Tsuen Wan-distriktet. Øya har et areal på 146,7 km². Tidligere lå det bare noen fiskelandsbyer på Lantao, men senere er det kommet en kjempestor flyplass og en rekke andre anlegg som er viktige for områdets infrastruktur. Hong Kong Disneyland (åpnet 12. september 2005) ligger øst på øya.

## Eksterne lenker
*
Bjørnstjerne Bjørnson-Akademiet

**Bjørnstjerne Bjørnson-Akademiet**, *Det Norske Akademi for Litteratur og Ytringsfrihet* ble grunnlagt av forfatteren Knut Ødegård i 2003. Akademiet har til formål bl.a. å arbeide for fremme av litteratur og for kunnskap også om andre litterære og kulturelle ytringsformer enn de som tilhører vår egen kulturkrets, og for ytringsfrihet i Bjørnstjerne Bjørnsons ånd.  Medlemmene er fremstående norske og utenlandske forskere, forfattere, politikere, journalister. President og styreleder er Hans Tarjei Skaare. I styret sitter ellers Cathrine Strøm (nestleder), Aase Gjerdrum, Endre Ruset, Hans-Jørgen Wallin Weihe og Aasne Linnestå. Prisens sponsor er Jostein Gaarder.

## Bjørnsonprisen
Akademiet deler årlig ut den internasjonale Bjørnsonprisen. Mottakere av prisen er:

* 2021 &mdash; Sara Omar
* 2020 &mdash; Maja Lunde
* 2019 &mdash; Carsten Jensen
* 2018 &mdash; Johannes Anyuru
* 2017 &mdash; Bruce Springsteen
* 2016 &mdash; Cecilia Dinardi
* 2015 &mdash; Edward Snowden
* 2014 &mdash; Kristin Solberg
* 2013 &mdash; Yaşar Kemal 
* 2012 &mdash; Biskop Thomas av al-Qusiyya og Mair, Wojoud Mejalli og David Zonsheine
* 2011 &mdash; Ola Didrik Saugstad og Marte Wexelsen Goksøyr
* 2010 &mdash; Einar Már Guðmundsson, islandsk forfatter og Milan Richter, slovakisk lyriker og intellektuell
* 2009 &mdash; Grigorij Pomerants (Russland) filosof og Ziaida Mirkina (Russland) dikter
* 2008 &mdash; Ola Larsmo, svensk forfatter
* 2007 &mdash; Adonis, (psevdonym for *Ali Ahmad Said Asbar*), syrisk-libanesisk lyriker, brobygger mellom religiøse og nasjonale grupperinger i Midtøsten
* 2006 &mdash; Hrant Dink, sjefredaktør for det armenske tidsskriftet Agos (Istanbul), for hans oppgjør med Tyrkernes behandling av armenerne
* 2005 &mdash; Esma Redzepova (Makedonia), forkjemper for sigøynere
* 2004 &mdash; Vivian Fouad og Samir Morcos (Egypt), brobyggere mellom muslimer og kristne

Prisutdelingen skjer under Norsk Litteraturfestival på Lillehammer. Prisen består av &nbsp;kroner, en statuett av Hagbart Solløs, og et diplom av Ellen Maria Heggdal.

## Referanser

## Eksterne lenker
* Bjørnstjerne Bjørnson-Akademiet
Gunvor Gjessing

**Gunvor Gjessing** (født *Rusånes*; 24. juni 1932 i Saltdal, død 8. mai 2019 i Oslo) var en norsk journalist. 
 
Gjessing var utdannet med mellomfag i engelsk og fransk språk ved Universitetet i Oslo. Hun var tilknyttet *[[Aftenposten]]* fra 1960, og arbeidet med kulturstoff, blant annet som filmkritiker. 
Gjessing var styremedlem i Norsk Filmkritikerlag. 

Hun ga ut ei bok som tar for seg historia til A/S Rusaanes Snekkerifabrikk. Fabrikken eksisterte fra 1887 til 1972. Foretaket lå ved Rusånes i Saltdal i Nordland fylke. 

Gunvor Gjessing bodde sammen med mannen Ketil Gjessing på Sagene i Oslo. 

## Verk
* 1999 *Møbeleventyret. Historien om en pionerbedrift i Nordland* ISBN 82-7631-030-3
* 2004 *Fra skog og fjell til Akersgata* Artikkel i pressehistoriske skrifter nr. 3 

## Referanser


## Kilder
* Leif Gjessing: *Grømsted Gjessingene og dets etterkommere i 300 år*.

## Eksterne lenker
*  Om huset der ekteparet Gjessing bur
*  Om boka ''Møbeleventyret''
Yau Tsim Mong

**Yau Tsim Mong** (&#27833;&#23574;&#26106;) er en av Hongkongs 18 administrative distrikter. Det ligger sørvest i  Kowloon, og hadde i 2000 295.700 innbyggere. Distriktets navn er sammensatt av det første kinesiske tegnet for hver av de tre bydelene som det omfatter:  Yau Ma Tei (&#27833;&#40635;&#22320;), Tsim Sha Tsui (&#23574;&#27801;&#21632;), og Mong Kok (&#26106;&#35282;).

Tidligere var Yau Tsim Mong-distriktet formelt to distrikter: Yau Tsim og Mong Kok.

## Referanser
Helautomatisk skytevåpen

**Helautomatisk skytevåpen**, eller **automatvåpen**, er en type selvladende skytevåpen som kan avfyre prosjektiler i kontinuerlig rekkefølge ved å holde inne  avtrekkeren. Det nye prosjektilet blir ladet ved hjelp av enten en gassdreven eller rekyldreven mekanisme. Ved bytte av magasin eller patronbelte må det allikevel foretas nytt ladegrep, med mindre en patron ligger igjen i kammeret (ikke mulig ved bruk av patronbelte). 

## Typer av automatvåpen

* Maskinpistol
* Maskinkanon
* Maskingevær
* Automatgevær

Det finnes også enkelte pistoler med denne muligheten. Enkelte automatgeværer og maskinpistoler har også muligheten for halvautomatisk ild (på engelsk kalt «selective fire»).

Et annet «system» er *to- eller treskudds-salve*, hvor to eller tre skudd blir avfyrt i rekkefølge ved avtrekk. Denne effekten oppnås med å bruke en del som stopper etter to eller tre skudd (og skytteren må trekke av for de to ellertre neste skuddene.) På engelsk kalles denne funksjonen for «burst-fire». På mange nyere våpen erstatter dette den helautomatiske funksjonen (M16A3), mens det på enkelte våpen også finnes i tillegg til hel- og halvautomatisk avfyring (HK21E)

Eksempler på automatgevær er det norske forsvarets HK416 og AG-3.

## Se også
* Halvautomatisk skytevåpen
* Repetergevær
Wikikilden

**Wikikilden** (engelsk: **Wikisource**) er et av Wikipedias søsterprosjekter, og har som mål å lage et wikibasert bibliotek av frie kildetekster. For å være frie må enten opphavsretten til teksten være utløpt (det er 70 år siden opphavsmannen døde), eller opphavsmannen har valgt å gjøre teksten fri. Prosjektet har også en del bruker-lagde oversettelser av frie tekster. Prosjektet er flerspråklig og det er en egen norsk-språklig utgave som har tekster på både bokmål og nynorsk.

## Se også
* Prosjekt Runeberg

## Referanser


## Eksterne lenker
* 
* 
*  Norsk hovedside
Joan Robinson

**Joan Violet Robinson** (født 1903, død 1983) var en britisk økonom som særlig bidro til kritikk og utvikling av den nyklassiske teorien om imperfekt konkurranse. Hun var spesielt opptatt av kapitalens vesen, og hennes arbeider inspirerte til en sterk debatt blant økonomer på 1950-tallet om forholdet mellom kapital, økonomisk vekst, priser og inntektsfordeling i samfunnet.

## Referanser
Saif Saaeed Shaheen

**Saif Saaeed Shaheen** (født **Stephen Cherono**, 1982) er en kenyanskfødt tidligere friidrettsutøver som senere representerte Qatar.

## Bakgrunn
Shaheen er født og oppvokst i Kenya. Han tok gull på 3000 meter hinder i VM 2003, og gjentok bedriften under VM 2005 i Helsingfors.

Han hadde verdensrekorden på 3000 meter hinder med tiden 7.53,62, satt i Brussel i 2004, til 2023 og ble regnet som verdens beste hinderløper.

## Avhopping til Qatar
Shaheen hoppet av fra Kenya til Qatar i 2002. Han endret navnet fra Stephen Cherono til Saif Saaeed Shaheen, og det ble hevdet at han mottok opptil 1 million dollar for å endre statsborgerskap. Shaheen har benektet dette.

## Meritter
* Gjeldende innehaver av verdensrekorden på 3000 meter hinder
* Gull på 3000 meter hinder i VM 2003
* Gull på 3000 meter hinder i VM 2005
* Gull på 2000 meter hinder i ungdoms-VM 1999

## Referanser


## Eksterne lenker
*
Diaré

**Diaré** er en lidelse der avføringen skjer hyppig og har en flytende konsistens. Kriteriet for at en tilstand skal kunne kalles diaré er fler enn tre daglige tømninger av løs til vandig avføring. En skiller også mellom akutt og kronisk diaré.

Avføringsmønsteret kan variere sterkt fra menneske til menneske. For noen kan det være vanlig å ha avføring bare 1–2 ganger i uken. Andre har 1–2 regelmessige avføringer per dag. For å kunne si at et menneske har diaré, er det derfor viktig å få rede på avføringens konsistens.

## Årsak

Normalt går maten langsomt gjennom tarmene, og mye av væsken og næringsstoffene suges opp gjennom tarmslimhinnen. Diaré er et tegn på at maten passerer for raskt gjennom tarmene. Det skjer fordi muskelsammentrekningene (peristaltikken) i tarmen er økt. På grunn av den raske passasjen blir ikke de viktige næringsstoffene sugd opp i tilstrekkelig grad, og kroppen vil etter hvert begynne å fungere dårlig. Først er det vann, natrium og kalium som går tapt. Etter hvert, hvis diaréen fortsetter, mister kroppen også aminosyrer og fettløselige vitaminer.

Årsaken til diaré er oftest infeksjoner i mage-tarmkanalen. Både visse bakterier og virus (særlig norovirus) kan forårsake diaré. Enkelte kroniske sykdommer, for eksempel cøliaki (en slags tarmallergi overfor stoffet gluten), kan gi diaré tidlig i forløpet. Også stress og psykiske påkjenninger kan føre til diaré. Lidelsen kan være et symptom på skade, sykdom eller matforgiftning og er vanligvis forbundet med magesmerter og ofte kvalme og oppkast.

## Symptomer
Mange pasienter får luft i tarmen og kolikkliknende smerter. Langvarig diaré kan gi kvalme og nedsatt appetitt. Små barn, gamle og syke er spesielt utsatt for uttørring ved diaré. De vil da få tegn på at de mister for mye væske, for eksempel slapphet, tørre slimhinner og liten og konsentrert urinmengde. Småbarn med bleier vil også lett kunne bli såre og røde rundt endetarmsåpningen.

## Behandling og forebyggende tiltak
Som forstoppelse er diaré et symptom som er vanlig å behandle selv uten å oppsøke lege. Ved kortvarig diaré i forbindelse med gastroenteritt er det ofte ikke nødvendig med annen behandling enn tilstrekkelig væsketilførsel for å forhindre uttørring. Et tips for å stoppe/sinke diaré er å blande ut 1–2 skjeer potetmel med vann (må ikke drikkes for ofte, dersom for mye kan resultere i at hele systemet stopper). Man bør unngå fibberrik kost ved diaré.

*Loperamid* (Imodium) er et stoppende middel som kan brukes ved plagsom akutt diaré og ved kronisk diaré der den underliggende årsaken er kjent. Loperamid bør brukes med forsiktighet ved betennelsessykdommer i tykktarmen, som ulcerøs kolitt, fordi midlet hos disse pasientene øker risikoen for perforasjon av tarmen. Pasienter med nyoppstått diaré som varer utover noen få dager, bør alltid oppfordres til å oppsøke lege med henblikk på årsaksutredning.

## Se også
* Avføring
* Menneskelig avføring
* Montezumas hevn
* Norovirus

## Fotnoter

## Referanser


## Eksterne lenker
* 
* Omgangssyke (virus), tarminfeksjon ''(Pasienthåndboka)'' 
* Gastroenteritt ''(Lommelegen)''
Trollbær

**Trollbær** (*Actaea spicata*) er en flerårig urt  i soleiefamilien.

Trollbær er en kraftig vekst og kan bli opptil 70 cm høy. Planten har dobbelt ulikefinnete blader og småbladene er eggformet med dypt innskårne takker. Over- og underside er ensartet gressgrønne.
På toppen av stilken sitter det hvite blomster i en smal klase. Blomstringstiden er mai til juni. Blomstene lukter som svarthyll. Seinere kommer det skinnende, svarte bær. Hele veksten er giftig, spesielt bærene. 

Den vokser i skog på næringsrik jord opp til skoggrensen. I Norge er planten nokså vanlig nord til Alta i Finnmark, på Vestlandet er den sjelden i ytre strøk. Ellers er planten vanlig i Nord- og Mellom-Europa fra Frankrike øst til Uralfjellene. I Storbritannia og Spania er den sjelden. 

## Eksterne lenker
*
Dzongkha

**Dzongkha** er et språk i den sinotibetanske språkfamilien. Det er nasjonalspråket i Bhutan. Språket fikk sin rettskrivning i 1971, da det ble etablert som skriftspråk. Som talespråk ble det tidligere benevnt *zhungkha*.

Ordet *dzongkha* betyr det *kha (språk)* som tales i *[[dzong]]ene*, de fylkesvise slottene / administrasjonsbyggene som rommer både religiøse og administrative funksjoner. Bhutan er et uveisomt land med flere små og isolerte folkegrupper, og mange små språk. De tre dominerende språkene er *tsangla*, *nepali* og *dzongkha*. Dzongkha har stor grad av gjensidig forståelse med tsangla og noen av de andre, mindre språkene, som *adap* og *bumthangkha*.

Dzongkha har utviklet seg fra *ngalong*, som ble snakket av folk som innvandret til Bhutan fra Tibet på 700-tallet, og er morsmål for ca. 130 000 innbyggere i de vestlige fylkene i Bhutan: Thimpu, Paro, Punakha, Wangdue Phodrang, Gasa, Haa, Dagana og Chukha. 

Dzongkhas status baserer seg på at språket i mange hundre år har vært brukt ved hoffet, i klostrene, og i statsforvaltningen. Språket snakkes av munker og statstjenestemenn over hele landet, og regjeringen har siden 1960-tallet arbeidet systematisk med å modernisere dzongkha og standardisere det som skriftspråk. Språket er i prinsippet obligatorisk i skolen, men på grunn av lærermangel og stor andel utenlandske lærere, foregår undervisningen like ofte på engelsk.

## Se også
*Folk og språk i Bhutan

## Referanser


## Eksterne lenker
* 
* Dzongkha Development Authority Thimpu, Bhutan
* Languages on the Tibetan Plateau and the Himalayas - grafisk fremstilling av slektsskap - Nicolas Tournadre  
* Ethnologue on Dzongkha
* Kuensel: Dzongkha taper for engelsk
Hamar Skiklubb

**Hamar Skiklubb** er en idrettsforening fra Hamar. Leder er Ingrid Robøle. Klubben har over 500 medlemmer, den mest berømte er Jan Egil Andresen, som deltok i VM i Oberstdorf i 2005 og i Vinter-OL 2006 i Torino i Italia.

Den ble først stiftet 17. januar 1891, men slo seg den 19. april 1921 sammen med seks andre skiklubber i nærområdet til Hamar Idrettslag, og endret navnet til *HIL – Skigruppen*. De arrangerte Hovedlandsrennet i 1931, og NM i 1949.

Den 4. desember 1959 stiftes Hamar Skiklubb på nytt, med medlemmer hovedsakelig fra HIL – Skigruppen, Storhamar Idrettslag og Hamarkameratene. HIL – Skigruppen ble oppløst i 1972.

Hamar Skiklubb er arrangør av det årlige Kirkebakken Grand Prix i Hamar sentrum, som er et populært arrangement med mange kjente norske og internasjonale skiløpere på rulleski.

## Referanser




## Eksterne lenker
* 
*
Ørevoks

**Ørevoks** (latin, cerumen) er et gulaktig kjertelsekret som finnes i ytre øregang, meatus acusticus externus, hos de fleste pattedyr. Den produseres i en modifisert type svettekjertel, glandula ceruminosa, lokalisert i huden i den ytre øregang. Ørevoksens funksjon er å hindre uønskede objekter som for eksempel insekter og støv tilgang til det indre øret.

Noen mennesker fjerner ofte noe av ørevoksen ved hjelp av en bomullspinne. Problemet med å bruke Q-tips er at man dytter ørevoksen lengre inn i øret, og kan dessuten skade huden i øregangen og dermed gjøre en sårbar for ytre ørebetennelse. En bedre måte å fjerne ørevoks på er å dryppe noen dråper ørevoksfjerner man får kjøpt på apoteket eller vanlig matolje inn i øret og la den løse opp voksen over natten. Dersom det er svært mye voks kan en skylle ut den oppløste voksen ut ved hjelp av en skylleballong man får kjøpt på apoteket. Det er da viktig å være påpasselig med å bruke kroppstemperert vann, og å få alt vannet ut igjen etter skyllingen. Man bør ikke sprøyte vannet inn i øret med for høyt trykk.
Glamox

**Glamox** er en norsk produsent og leverandør av belysning, som ble stiftet av Birger Hatlebakk i 1947. Firmaet produserer hovedsakelig lysarmaturer for industri, skipsfart, oljevirksomhet og næringsbygg.

Hatlebakk utviklet en prosess som gjorde det mulig å framstille reflektorer av aluminium. Navnet Glamox kommer fra «**GLA**tt **M**att **OX**idised», og henviser til denne prosessen.

Glamox et konsern med omtrent 2200 ansatte og en omsetning på omkring 3,3 milliarder NOK (2021). Konsernet har salg og produksjon i flere europeiske land, samt i Asia og Nord-Amerika. Den største fabrikken ligger i Molde som ble valgt som lokalitet av Birger Hatlebakk i 1957. I 1973 satte bedriften i gang en fabrikk på Vågstranda på sørsida av fjorden.
## Se også
* Glamox Luxo 

## Referanser


## Eksterne lenker
* Nettsidene til Glamox
Emanuel Steward

**Emanuel Steward** (født 7. juli 1944, død 25. oktober 2012) var en amerikansk boksetrener. Steward opparbeidet seg et rykte som en av verdens beste trenere via sitt arbeid på Kronk Gym. Gjennom dette treningsstudioet opparbeidet og bearbeidet han en rekke boksere som senere ble verdensmestere. Steward er medlem av *[[International Boxing Hall of Fame]]*. Han trente på 1990-tallet Ole Klemetsen, men endte opp med å saksøke ham for manglende betaling. Stewart vant frem i Stavanger tingrett og ble tilkjent erstatning for brudd på kontrakten.

## Utvalg av boksere trent av Steward
* Thomas Hearns
* Evander Holyfield
* Lennox Lewis
* Oscar De La Hoya
* Michael Moorer
* Oliver McCall
* Julio Cesar Chavez
* Hilmer Kenty
* Milton McCrory
* Mike McCallum
* Dennis Andries
* Jimmy Paul
* Duane Thomas
* John David Jackson
* Steve McCrory
* Gerald McClellan
* Wilfredo Benitez
* Ole Klemetsen

## Referanser
Mark I (stridsvogn)

**Mark I** var en britisk stridsvogn fra første verdenskrig. Den var verdens første stridsvogn. Mark I var en videreutvikling av den eksperimentelle stridsvognen *Little Willy* fra 1915 og flere av feilene som ble begått her ble rettet opp. Blant annet ble det besluttet å droppe tårnet og heller plassere våpnene ved siden av beltene. Vognen hadde ingen trådløs kommunikasjon med hovedkvarteret, derimot hadde den en luke der man kunne slippe ut brevduer, senere versjoner fikk også semaforarmer. Det var ikke skille mellom motoren og mannskapet og som følge av dette ble arbeidsmiljøet inne i stridsvognen svært varmt og illeluktene. Den 8&nbsp;mm tykke pansringen var tykk nok til å motstå ild fra håndvåpen, men ikke fra de nye *K-patronene* utviklet av tyskerne. For å bøte på dette problemet ble nyere varianter konstruert med tykkere pansring. Et direkte artrilleritreff på taket kunne antenne drivstofftanken.

Stridsvognen fantes både i en *Male* (hankjønn) versjon, med kanoner og maskingeværer, og en *Female* (hunkjønn) versjon, som hadde kun maskingeværer.

## Eksterne lenker
*
Jack Johnson (musiker)

**Jack Johnson** (født 18. mai 1975) er en hawaiisk singer/songwriter og tidligere profesjonell surfer. Han har blitt svært kjent i både USA og Europa etter suksessene på sine album; *[[Brushfire Fairytales]]* fra 2001 og for sitt album *[[In Between Dreams]]* fra 2005. 

## Biografi

Johnson var en profesjonell surfer inntil at en ulykke satte ham utenfor sporten, i en periode. Han lærte å spille gitar da han var 14 år gammel, men satset likevel ikke på karriere som musiker før han begynte på University of California, Santa Barbara, hvor han tok en grad innen film. Musikken hans ble plukket opp av Ben Harpers produsent og manager J.P. Plunier. Dette samarbeidet resulterte i flere demoer og til slutt debutalbumet *[[Brushfire Fairytales]]* i 2001.

Etter å ha turnert i nesten to år, ga Johnson ut sitt andre album *[[On and On]]* i 2003. 
Interessen for surfing sørget for at han også har produsert flere surfefilmer; *[[September Sessions]]* og *[[Thicker Than Water]]*. Disse filmene ble sluppet på CD/DVD mellom utgivelsene av *Brushfire Fairytales* og *[[On and On]]*.
Johnson har også deltatt i surfefilmen *[[Shelter]]*, som ble laget av manageren hans, Emmet Malloy. 

Ben Stiller har en gjesteopptreden på musikkvideoen til sangen «Taylor».

Johnsons tredje album, *In Between Dreams* ble utgitt den 1. mars 2005. Hans fjerde album, *[[Sleep Through the Static]]* kom ut i 2008.

## Diskografi
### Album
* *[[Brushfire Fairytales]]* (2001) #13 Australia
* *[[On and On]]* (2003) #3 USA, #2 Australia
* *[[iTunes Originals, Exclusive]]* (2004)
* *[[In Between Dreams]]* (2005) #2 USA, #3 Canada, #18 Storbritannia, #1 Australia
* *[[Sing-A-Longs and Lullabies for the Film Curious George]]* (2006)
* *[[Sleep Through the Static]]* (2008)
* *[[En Concert (Jack Johnson-album)|En Concert]]* (2009)
* *[[To the Sea]]* (2010)

### EP-er og videoer
* *September Sessions*
* *Thicker Than Water*
* *Taylor EP*
* *Some Live Songs EP* #31 Australia

### Singler
* «Flake» (2002) #73 US
* «Bubble Toes» (2002)
* «The Horizon Has Been Defeated» (2003) #51 Australia
* «Taylor» (2004) #27 Australia
* «Wasting Time» (2004)
* «Sitting, Waiting, Wishing» (2005) #66 USA, #24 Australia
* «Good People» (2005) #50 Storbritannia
* «Gone Going» (Gjesteopptreden på Black Eyed Peas' album *[[Monkey Business (album)|Monkey Business]]*, juni 2005)

### Uoffisielle bootlegs
* *B.O.A.T.*
* *Lullabies*
* *J.O.A.T.*
* *T.R.I.P.1*
* *T.R.I.P.2*

## Referanser


## Eksterne lenker
* 
* 
* 
*
Kowloon

**Kowloon** (kinesisk: 九龍) henviser til det området av Hongkong som omfatter Kowloonhalvøya og New Kowloon. Det er avgrenset i øst av Lei Yue Mun-stredet, Mei Foo Sun Chuen og Stonecutter's Island i vest, Tate's Cairn og Lion Rock i nord, og sundet Victoria Harbour som skiller fastlandet fra Hongkongøya i sør. Befolkningen var i 2000 på 2&nbsp;071&nbsp;000 innbyggere. 

## Administrasjon

Kowloon består av de følgende av Hongkongs administrative distrikter:
*Kowloon City
*Kwun Tong
*Sham Shui Po
*Wong Tai Sin
*Yau Tsim Mong

## Underområder

Følgende områder regnes som en del av Kowloon:

*Tsim Sha Tsui
*Kwun Chung
*Yau Ma Tei
*Mong Kok
*Prince Edward
*West Kowloon
*Tai Kok Tsui
*Sham Shui Po
*Cheung Sha Wan
*Lai Chi Kok
*Shek Kip Mei
*Kowloon Tong
*Kowloon City
*Kai Tak
*To Kwa Wan
*Ma Tau Wai
*Hung Hom
*Ho Man Tin
*Wong Tai Sin
*San Po Kong
*Hammer Hill
*Ngau Chi Wan
*Tsz Wan Shan
*Diamond Hill
*Kowloon Bay
*Ngau Tau Kok
*Kwun Tong
*Sau Mau Ping
*Lam Tin
*Yau Tong
*Tiu Keng Leng
*Cha Kwo Ling
*Lei Yue Mun

## Historie

Navnet Kowloon betyr *ni drager*, nemlig åtte omliggende fjelltopper (1.Castle Peak (583m), 2.Tai Mo Shan (958m), 3.Tate's Cairn (583m), 4.Lion Rock (495m), 5. Ma On Shan (702m), 6. Kowloon Peak (602m), 7. Sharp Peak (468m), etc...) og, som den niende drage, den kinesiske keiser. Den delen av Kowloon som ligger sør for Boundary Street ble, sammen med Stonecutters Island, avstått av det kinesiske Qing-dynastiet til Storbritannia i 1860 som følge av Pekingkonvensjonen etter andre opiumskrig. I mange år lot britene for det meste være å utbygge området, og besøkte det hovedsakelig for å jakte på tiger. 

Den delen av Kowloon som ligger nord for Boundary Street (New Kowloon) kom til i 1898, som en leieavtale for 99 år. I New Kowloon ligger Kowloon City, og det siktet til Kowloon Walled City som lå der. Kowloon Walled City ble revet i 1993. (Samme region ble kalt *Guanfuchang* (官富場) under Song-dynastiet.)

I dagligtale regner man imidlertid sjelden New Kowloon som del av New Territories, men som en del av Kowloons byområde på begge sider av Boundary Street. 

En storstilt utbygging av Kowloon tok til tidlig på 1900-tallet, sammen byggingen av jernbanen mellom Kowloon og Kanton, Kowloonverftet og kort tid etter av Kai Tak-flyplassen. Flyplassens beliggenhet medførte byggerestriksjoner som stod ved lag inntil slutten av 1990-tallet. 

Den 1. juli 1997 ble hele Kowloon returnert til Kina sammen med det øvrige Hongkong.
Busmoen

**Busmoen** er en bydel vest i Lillehammer. Bydelen strekker seg fra sentrum, (Kirkegata) ned mot Lågendeltaet. På Busmoen lå den tidligere fabrikken til Døla-is og ostehøvelfabrikken til Thor Bjørklund & Sønner.  

I dag finnes blant annet klatre- og rehabiliteringssenteret Tyrilisenteret og Fabrikken her. Sistnevnte huser cirka 30 virksomheter innen kunst og kultur. Her ligger også Lurhaugen, et grustak fra gammelt av som i dag er en grusslette som blant annet brukes av sirkus som besøker byen på turné. 

## Referanser


## Litteratur
*
Bacon

**Bacon** er røkt, lettsaltet sideflesk fra svin. Det brukes mest som en frokostrett, oppskåret i tynne skiver før det stekes eller grilles, ofte servert med speilegg. Bacon brukes også som en ingrediens i andre retter, både som en fettkilde og for smakens skyld.

## Beiken-feiden
Etter et styremøte 13. februar 2004 kunngjorde Språkrådet at «bacon» heretter skulle få to skrivemåter, både lånordet «bacon» og det fornorskede ordet «beiken» sammen med ca. 25 andre lånord. «Beiken» møtte imidlertid stor motstand fra befolkningen, og ble ikke med som offisiell skrivemåte. Alternative skrivemåter som Språkrådet fikk gjennom, var blant andre «snacks» og «snaks», «bacalao» og «bakalao», «corny» og «korny», samt «nonchalanse» og «nonsjalanse». Dette ble i senere tid kalt «Beiken-feiden».

## Populære retter der man bruker bacon
*Egg og bacon, ofte servert med ristet brød til frokost.
*Pannekaker
*Blandaball
*Lutefisk
*Baconost
*Komle, kompe, raspeballer
*Sammen med torsk

## Se også
* Stekt flesk
## Referanser
Erwin Panofsky

**Erwin Panofsky** (1892–1968) var en tysk-amerikansk kunsthistoriker, kjent for begrepene ikonografi og ikonologi. 

__TOC__

Panofsky ble født i Hannover. Han studerte i Berlin, München og Freiburg/Breslau. Han tok sin doktorgrad i 1914 ved Universitetet i Freiburg. I årene 1926–1933 var han professor i kunsthistorie ved Universitetet i Hamburg. Han hadde jødisk bakgrunn og da nazistene kom til makten, emigrerte han til USA og ble der professor ved Princeton University. Hans bakgrunn var en *åndshistorisk* tradisjon influert av Aby Warburg og Ernst Cassirer. 

Panofskys vrker er svært omfattende. Hovedvekten ligger på middelalderen og renessansens kunsthistorie. Best kjent er han for begrepene ikonografi og ikonologi. Disse er først omtalt i innledningen til *Studies in iconology* og blir gjentatt i *Meaning in the visual arts*. Før Panofskys tid var den kunsthistoriske tradisjon mest å se på form og stil. Han satte fokus på bildets innhold. Han gir en systematisk oversikt over bildenes forskjellige betydningslag, deres innbyrdes relasjoner, de analyseformer som er i stand til å frembringe disse betydningslagene, og de forskjellige former for kunnskap som fordres for at en skal kunne kontrollerer de enkelte analysene. Viktig er det også at bildene er uttrykk for den historiske situasjonen som de ble laget i.

Panofsky ble i 1967 utnevnt til den tyske ordenen  Pour le Mérite für Wissenschaften und Künste.

## Verk
* *Studies in iconology* 1939
* *Albrecht Dürer* 1945
* *Gotihc architrcture and scolasticism* 1951
* *Meaning in the visual arts* 1955
* *Aufsätze zu Grundfragen der Kunstwissenschaft* 1964

## Se også
* Kunsthistorie
* Ikonografi
* Ikonologi

## Referanser


## Litteratur
* Kulthermann, Udo, The History of Art History, USA 1993 ISBN 0-89835-055-7
* Holly, Michael Ann, Panofsky and the Foundations of Art History, London 1984 ISBN 0-8014-9896-1

## Eksterne lenker
* Om Panofsky
Jakob Sprenger

**Jakob Sprenger** (født 1435 i Rheinfelden i Sveits, død 6. desember 1495 i Straßburg som i dag er i Frankrike) var en dominikanermunk som er kjent fordi han angivelig skal ha vært med på å  forfatte middelaldertraktaten *[[Heksehammeren]]*. 

Som 17-åring trådte han inn i Dominikanerordenen (forkortet O.P.) i Basel. Fra 1472 til 1488 var han prior ved ordenens konvent i Köln, og i 1480 ble han dekanus for byens teologiske fakultet.

## Ikke medforfatter av ''Heksehammeren''
Helt frem til 1990-tallet har han vært antatt å være medforfatter av den beryktede *[[Heksehammeren]]* (fra 1486, offentliggjort 1487, latinsk originaltittel *Malleus Maleficarum*). Nyere forskning mener at denne traktaten i sin helhet var skrevet av hans meddominikaner Heinrich Institoris (Heinrich Kramer). Han benyttet seg av Sprengers plettfrie omdømme for å oppnå at verket skulle bli tillagt mer vekt. Den innledning som er tilskrevet Sprenger var, ifølge hans sekretær Servatius Vanckel, et rent falsum. 

Både Sprenger og Institoris var inkvisitorer, et verv som på denne tiden ikke var av særlig betydning lenger. Sprenger engasjerte seg riktignok mot magiske forestillinger, men som hekseforfølger opptrådte han overhodet ikke.
Sprenger var grunnlegger av det rosenkransfellesskap som blant sine medlemmer talte blant annet den tysk-romerske keiser Fredrik III og hans sønn Maximilian I.

## Referanser


## Eksterne lenker
* Eintrag im BBKL
Hvit sjokolade

**Hvit sjokolade** er et næringsmiddel der de viktigste ingrediensene er kakaofett, melk, sukker og vanligvis vanilje. I motsetning til vanlig (brun) sjokolade inneholder ikke hvit sjokolade kakaomasse. Kakaofett er den ingrediensen som brukes i andre sjokolader som gjør at de holder seg faste i romtemperatur, men smelter i munnen. Hvit sjokolade har derfor egenskaper som ligner andre sjokolader, men den har ikke den samme smaken. Noen mener allikevel at smaken ligner på melkesjokolade.

Hvit sjokolade kan ikke klassifiseres som sjokolade etter tradisjonell definisjon ettersom den mangler kakaomasse. Enkelte varianter inneholder ikke kakaofett, men er basert på hydrogenisert vegetabilsk olje isteden.

Hvit sjokolade ble opprinnelig lagd i Sveits etter første verdenskrig. Den ble distribuert i USA i 1948, da Nestlé lanserte sin «Alpine White Chocolate bar», som kombinerte hvit sjokolade og mandler.

## Se også
* Sjokolade

## Eksterne lenker
* 
* Hvordan er hvit sjokolade produsert? (engelskspråklig side)
Maltesers

**Maltesers** er en sjokolade produsert av Mars, Incorporated. Den består av sjokoladekuler med en maltkjerne. De er mest populære i Storbritannia og Irland. Maltesers selges også i Norge, i begynnelsen bare i utvalgte forretninger (blant annet ble de en periode solgt på IKEA og på Ultra), men sommeren 2005 begynte også større dagligvarebutikker (som for eksempel REMA 1000) å føre produktet. Maltesers fås kjøpt i poser av plast, i større pappesker og i diverse andre pakninger (for eksempel en bøtte).

Maltesers ble lansert av Forrest Mars sr. i 1936, under navnet «Energy Balls».

Maltesers finnes i forskjellige versjoner, blant annet ble en versjon med hvit sjokolade istedenfor melkesjokolade nylig lansert i Storbritannia.  Maltesers fås også kjøpt som kakaopulver (malt-drikk med sjokoladesmak). Diplom-is lanserte i 2005 en iskrem som heter Maltesers. Denne består av vaniljeis med små malteserskuler inni. 

I Storbritannia og Irland, samt USA, omtaler TV-reklamene Maltesers som «the lighter way to enjoy chocolate», de norske reklamene som kom i løpet av 2005 reklamerer med «*sjokolade på den lette måten*».

I enkelte land selges en samling av små sjokolader i bitstørrelse fra Mars, Incorporated i en samleboks som heter «Celebrations». I denne pakken finnes en annen versjon av Maltesers som heter «*Teasers*». Mars har gjort en markedsundersøkelse på hvilken av bitene i pakken folk likte best, og da vant Teasers med 30% av stemmene. Teasers er sjokolade med små maltbiter spredd rundt inne i sjokoladen istedenfor den vanlige versjonen der det er en maltkjerne dyppet i sjokolade.

## Referanser
LCD

**Liquid crystal display** (**LCD**) (norsk: flytende-krystall-skjerm) er en tynn, flat skjerm bestående av to filter med polariserende glass med piksler plassert i mellom, hvorav det fremste filteret er plassert i 90° vinkel. En LCD opplyses av en lyskilde, som skrur piksler på og av elektronisk ved bruk av flytende krystaller som roterer polarisert lys. Flytende krystaller er avhengig av en ekstern lyskilde da de ikke avgir lys på egen hånd, og LCD kan enten være reflektive eller med baklys.

## Virkemåte

En LCD består av flere lag flytende krystall som står mellom to gjennomsiktige elektroder og to polariseringsfiltere. Panelet er inndelt i områder, celler, og hver celle har til oppgave å regulere mengden lys som slippes gjennom. Det første polariseringsfilteret slipper gjennom ganske nøyaktig halvparten av lyset, nemlig det lyset som bølger i samme plan som retningen av polariserings&shy;filteret. Når strømmen settes på i en celle, vil de flytende krystallene vende lyset inntil 90° (polariseringsplanet, ikke retningen) avhengig av strømstyrken. De flytende krystallene vil dermed blokkere lyset i det området fra å passere gjennom. Dette gjør at LCD-en viser cellen som et svart område. Dersom polariseringsfiltrene står samme vei, blir det omvendt. Hver celle kan være et piksel, eller hver piksel kan bestå av treceller med fargefiltere. En LCD som kan vise farger, må ha tre subpiksler med røde, grønne og blå fargefiltre for å skape hver fargepiksel.

LCD er bygget med matrisenettverk som enten er passivt eller aktivt. Passivt matrisenettverk har et nett av ledere med piksler plassert ved hvert kryss i nettet. Strøm sendes da over to ledere i nettet for å kontrollere lyset for hver piksel. Aktivt matrisenettverk har en transistor plassert ved hvert pikselkryss, og krever mindre strøm for å kontrollere lysstyrken til en piksel. Av denne grunn kan strømmen i en aktiv matriseskjerm slås av og på oftere, noe som forbedrer skjermens oppdateringstid. Aktiv matrise-LCD kalles også en tynnfilmstransistor (TFT)-skjerm.

## Oppdateringsfrekvens
Oppdateringsfrekvens (Hz) er en viktig parameter for hvordan LCD-skjermer kan gjengi video. Det sier noe om hvor ofte hver celle mottar elektiske signaler per sekund og bør ligge mellom 30–100&nbsp;Hz for å unngå opplevelsen av flimring og spøkelseseffekt. Oppdateringsfrekvens må ikke forveksles med bildefrekvens (fps), som sier noe om videomaterialet.

Oppdateringsfrekvensen er viktig ved videoavspilling på høyt nivå. Andre viktige skjermparametre er inputforsinkelse og responstid, som begge måles i millisekunder.

## Punkter
Ordet «punkter» blir ofte brukt i sammenheng med LCD-er. Punktene beskriver pikseltettheten til en skjerm og måles ofte i PPI, piksler pr. inch. 

Begrepet «døde piksler» beskriver en piksel som ikke klarer å bytte farge. De gjenkjennes ved at de fremstår som svart hele tiden, og oppstår som regel på grunn av manglende strømtilkobing.

## Se også
*Bilderør
*Plasmaskjerm
*OLED
*RAS-syndrom
*Thin-film transistor

## Referanser
Gimsøy (Skien)

: *Denne artikkelen er om bydelen Gimsøy i Skien. For informasjon om Gimsøya i Lofoten, se [[Gimsøya]].*

Bydelen **Gimsøy** (utt. Gjemsø) i Skien ligger på sørsiden av Farelva og Hjellevannet med industri, varehus m.v. 

Gimsøy grenser til Telemarkskanalen / Hjellevannet i nord, Klosterskogen i vest/sørvest, Gråten med Skienselva i øst og Gråtenmoen i sør.

Gimsøy kloster i middelalderen og før reformasjonen: se Gimsøy kloster.

## Gimsøy kloster etter reformasjonen
**Gimsøy kloster** lå på Gimsøy, i området ved Dir. Smiths gate. Det finnes ikke synlige rester etter anlegget. Benediktiner-nonnekloster som ble opprettet før 1150 og oppløst noen år etter reformasjonen. Tiden før reformasjonen er nærmere omtalt under artikkelen Gimsøy kloster. 

Allerede i begynnelsen av 1500-tallet ble klosteret bortforlent, men nonnene fortsatte å bo der – i hvert fall til ca. 1540. I 1546 brant klosterbygningene. Senere har byggearbeider i området fjernet nesten alle spor. Det ble foretatt mindre undersøkelser i området i 1950-årene og i 1975. Arkeologene fant da graver fra middelalderen og murer fra nyere tid, men intet som kan knyttes til klosterbygninger. Kanskje vil undersøkelser i parken syd for Dir. Smiths gate kunne avdekke klosteranlegget.

## Klosteret som verdslig godseiendom
Se Gjemsø kloster

## Eksterne lenker
* Gimsøy ungdomsskole
* Gimsøy barnehage
Samuel Taylor Coleridge

** Samuel Taylor Coleridge ** (født 21. oktober 1772, død 25. juli 1834) var en engelsk poet, litteraturkritiker og filosof som sammen med William Wordsworth var en av grunnleggerne av den romantiske bevegelsen i England. Han var også en av Lake-lyrikerne. Han er kjent for sine dikt «The Rime of the Ancient Mariner» og «Kubla Khan», og dessuten hans store prosaverk *Biographia Literaria*.

Hans litteraturteoretiske verk, særlig om Shakespeare, fikk stor betydning, og han bidro til å introdusere tysk idealistisk filosofi til engelskspråklig kultur. Han etablerte mange ord og fraser på engelsk som i dag er velkjente, eksempelvis «suspension of disbelief» (leserens opphevelse av tvil for å akseptere det litterære verkets univers). Han var en betydelig innflytelse på Ralph Waldo Emerson og på amerikansk transcendentalisme.

Gjennom hele sitt voksne liv slet Coleridge til tider med nervøsitet og depresjon; det har blitt spekulert om han led av bipolar lidelse, en tilstand som ikke var kjent i hans levetid. Coleridge slet med dårlig helse som kan ha hatt sin opprinnelse fra en periode med revmatisk feber og andre barnesykdommer. Han ble behandlet for dette med laudanum, noe som påførte ham en livslang avhengighet av opium.

## Bibliografi
* *The Fall of Robespierre*, 1794, sammen med Robert Southey
* *Poems on Various Subjects*, 1796
* *The Watchman* (politisk tidsskrift), 1797
* *Lyrical Ballads* (sammen med William Wordsworth), 1798, deretter:
: *The Rime of the Ancient Mariner*
* *Dejection: An Ode*, 1802
* *The Friend*, 1809-10
* *Remorse* (tragedie), 1813
* *Christabel; Kubla Khan, a Vision; The Pains of Sleep*, 1816
* *Biographia Literaria*, 1817 
* *Sibylline Leaves* (samlede dikt), 1817
* *Aids to Reflection*, 1825
* *Poetical Works*, 1828
* *On the Constitution of the Church and State*, 1829
* *Table Talk*, 1836 (posthum)

### Coleridge på norsk
* *Drømmesyn. Dikt fra engelsk romantikk*, ved Geir Uthaug. Solum, 1978 ISBN 82-560-0123-2
* *Mjølk av paradis. Engelsk og skotsk lyrikk frå Thomas Gray til John Clare*, ved Johannes Gjerdåker. Samlaget, 2000 ISBN 82-521-5564-2
* Samuel Taylor Coleridge. *Litteraturteori og -kritikk*, oversatt av Jan W. Dietrichson. Aschehoug, 2005. ISBN 82-03-18286-0

## Referanser


## Litteratur
* Schneider, Elizabeth (1953): *Coleridge, Opium, and Kubla Khan*, University of Chicago Press
* Abrams, M.H. (1934): *The Milk of Paradise: The Effect of Opium Visions on the Works of DeQuincey, Crabbe, Francis Thompson, and Coleridge*, Cambridge: Harvard University Press.

## Eksterne lenker
* 
* 
* 
* 
*  The Coleridge Archive
*  Tekster av Coleridge på Project Gutenberg
*  Innspilling (mp3) av «The Rime of the Ancient Mariner» – LibriVox
Ulrich Molitoris

**Ulrich Molitoris** (født ca. 1442 i Konstanz i Tyskland, død før 23. desember 1507) er kjent som forfatteren av en traktat om hekseri som fikk stor utbredelse særlig i tyskspråklig område.  

Ulrich Molitoris studerte i Basel og Pavia, ble doktor i kirkerett i 1470 og virket så ved det biskoppelige kanselli i Konstanz. Fra 1482 virket han ved hoffet til hertug Siegmund av Tirol. 

Han forfattet politisk-juristiske tekster, og skrev en rettergangskomedie på latin. Men hans mest kjente verk var traktaten *«De lamiis et phitonicis mulieribus»* (kjent som *Hexenbüchlein*, «den lille hekseboken»), fra tidlig 1489. Antagelig ble det til etter bestilling fra hertug Siegmund. Molitoris grep tilbake til erfaringer fra noen hekseprosesser som ble ført mot 48 kvinner mellom 1481 og 1485 i bispedømmet Konstanz. Teksten er utformet som en akademisk disputasjon. Han satte ikke spørsmålstegn ved heksers eksistens og satte hekseriet inn i en teologisk ramme der heksene ble å forstå som en særlig alvorlig art av kjettere, idet det ikke kunne være snakk om subjektiv villfarelse. Boken gikk inn for dødsstraff for hekser. 

Molitoris er blant de forfattere som i praksis innsnevret heksebegrepet til kvinnekjønnet. Han avviste bruk av tilståelser fremkommet under tortur. Han avviste forestillinger som nattlige ritt, heksesabbaten, og djevelavkom etter kjønnslig omgang mellom hekser og djevelen. 

## Referanser


## Litteratur
*Jürgen Beyer: Molitor, Ulrich, i:* Enzyklopädie des Märchens. Handwörterbuch zur historischen und vergleichenden Erzählforschung*, bd. 9, Berlin og New York 1997-99, sp. 767-769
*Jörg Mauz SJ: *Ulrich Molitoris. Ein süddeutscher Humanist und Rechtsgelehrter*, Wien 1992.
*Jörg Mauz SJ: *Ulrich Molitoris aus Konstanz (ca. 1442 – 1507)*, Doktordissertasjon. Konstanz 1983
*Ulrich Molitoris: *Schriften*, utg. av Jörg Mauz SJ (=Studien zur Kulturgeschichte, bd. 1), Konstanz 1997
Funksjonalisme (filosofi)

**Funksjonalisme** (latin *fungi*, utføre, fullføre) som filosofisk begrep er knyttet til Hilary Putnams bevissthetsfilosofiske teori om nervesystemets funksjoner i forhold til bevissthetstilstander. Disse er å forstå som dataprogrammer. En bevissthetstilstand er derfor ikke identisk med noen hjernetilstand, men med en del av det «programmet» hjerneaktiviteten setter oss i stand til å utføre.
Varme-, ventilasjons- og sanitærteknikk

**Varme-, ventilasjons- og sanitærteknikk** (**VVS**) er et fagområde innen ingeniør- og håndverksbransjen som omfatter oppvarming, kjøling og ventilering av bygninger (inneklima), samt tilførsel og avløp av forbruksvann og bortledning av overvann.

VVS brukes også noen ganger i betydningen **vann-, varme- og sanitærteknikk**, og er da mer orientert mot rørleggerfaget idet vann er tatt inn og ventilasjon er utelatt fra definisjonen.

## Se også
* Ventilasjon
* Kulde, varmepumpe- og ventilasjonsteknikk
* Kulde- og varmepumpemontør
* Innregulering av ventilasjonsanlegg
* Smarttermostat